CELEX: 62013TA0155
Language: lt
Date: 2014-07-03 00:00:00
Title: Byla T-155/13: 2014 m. liepos 3 d. Bendrojo Teismo sprendimas byloje Zanjani/Taryba (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimui — Lėšų įšaldymas — Priėmimo apribojimai — Ieškinys dėl panaikinimo — Ieškinio pareiškimo terminas — Priimtinumas — Pareiga motyvuoti — Vertinimo klaida — Panaikinimo padarinių pakeitimas laiko atžvilgiu)

25.8.2014   
            
            
               LT
            
            
               Europos Sąjungos oficialusis leidinys
            
            
               C 282/33
            
         2014 m. liepos 3 d. Bendrojo Teismo sprendimas byloje Zanjani/Taryba
   
   (Byla T-155/13) (1)
   
   ((Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimui - Lėšų įšaldymas - Priėmimo apribojimai - Ieškinys dėl panaikinimo - Ieškinio pareiškimo terminas - Priimtinumas - Pareiga motyvuoti - Vertinimo klaida - Panaikinimo padarinių pakeitimas laiko atžvilgiu))
   2014/C 282/43
   Proceso kalba: anglų
   
      Šalys
   
   
      Ieškovas: Babak Zanjani (Dubajus, Jungtiniai Arabų Emyratai), atstovaujamas advokatų L. Defalque ir C. Malherbe
   
      Atsakovė: Europos Sąjungos Taryba, atstovaujama A. Vitro ir M. Bishop
   
      Dalykas
   
   Prašymas panaikinti, pirma, 2012 m. gruodžio 21 d. Tarybos sprendimą 2012/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 356, p. 71), kiek ieškovas įtrauktas į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, p. 39), II priede pateiktą sąrašą, 2012 m. gruodžio 21 d. Tarybos įgyvendinimo reglamentą (ES) Nr. 1264/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 356, p. 55), kiek ieškovas įtrauktas į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui ir keičiančio Reglamentą (ES) Nr. 961/2010 (OL L 88, p. 1), IX priedą, ir, antra, prašymas pripažinti, kad Sprendimas 2012/829 ir Įgyvendinimo reglamentas Nr. 1264/2012 netaikomi ieškovui tiek, kiek jam taikytini Sprendimo 2010/413 19 straipsnio 1 dalies b ir c punktai.
   
      Rezoliucinė dalis
   
   
               1.
            
            
               Panaikinti 2012 m. gruodžio 21 d. Tarybos sprendimą 2012/829/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, kiek Babak Zanjani įtrauktas į 2010 m. liepos 26 d. Tarybos sprendimo 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP, II priedą.
            
         
               2.
            
            
               Panaikinti 2012 m. gruodžio 21 d. Tarybos įgyvendinimo reglamentą (ES) Nr. 1264/2012, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui, kiek B. Zanjani įtrauktas į 2012 m. kovo 23 d. Tarybos reglamento (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010, IX priedą.
            
         
               3.
            
            
               Palikti galioti Sprendimą 2012/829 ir Įgyvendinimo reglamentą Nr. 1264/2012, kiek jie susiję su B. Zanjani, kol pasibaigs Europos Sąjungos Teisingumo Teismo statuto 56 straipsnio pirmoje pastraipoje numatytas apeliacinio skundo pareiškimo terminas arba, jei toks skundas bus pareikštas per šį terminą, iki bus priimtas sprendimas atmesti apeliacinį skundą.
            
         
               4.
            
            
               Atmesti likusią ieškinio dalį.
            
         
               5.
            
            
               Europos Sąjungos Taryba padengia savo ir B. Zanjani bylinėjimosi išlaidas.
            
         
      (1)  OL C 141, 2013 5 18.